Gabriël Metsu

**Gabriël Metsu** (tammikuu 1629 Leiden – 24. lokakuuta 1667 Amsterdam) oli Alankomaiden kultakauden aikana vaikuttanut taidemaalari, joka tunnetaan etenkin kotielämää kuvaavista laatukuvistaan. Hän ei kuitenkaan erikoistunut vain yhteen genreen. Metsu maalasi katuelämää kuvaavia genremaalauksia, muotokuvia, asetelmia ja uskonnollisia aiheita. Hänen tekniikkansa kehittyi ja muuttui useita kertoja hänen uransa aikana.   

## Elämä ja ura

Metsu syntyi Leidenissä, johon hänen maalari-isänsä muutti Flanderista. Hänen varhaisista opinnoistaan tiedetään vain vähän. Yleisimmin oletetaan, että Metsu opiskeli Leidenin johtavan genremaalarin Gerard Doun (1613–1675) johdolla. Metsu oli mukana perustamassa Leidenin Pyhän Luukkaan taidemaalarien kiltaa vuonna 1648. 

Metsu työskenteli välillä Utrechtissa, palasi taas Leideniin ja muutti pysyvästi Amsterdamiin vuonna 1654. Amsterdamissa aiemmin historiallisia aiheita maalanneesta Metsusta tuli laatukuvien tunnustettu mestari. Metsun vaikutteet näkyvät Johannes Vermeerin (1632–1675), Frans van Mierisin (1635–1681) ja Pieter de Hoochin (1629–1684) maalaustaiteessa. Metsu kuoli Amsterdamissa vain 38 vuoden ikäisenä. 

## Tyyli ja teokset
Metsulta tunnetaan noin 150 maalausta. Hän ei päivännyt töitään, joten kaikkien säilyneiden maalausten ajankohtaa ei tunneta varmuudella. Metsu oli tyylillinen kameleontti, joka omaksui helposti ja virtuoosimaisesti vaikutteita muiden maalarien tekniikasta ja aiheista. 

Metsu aloitti maalaamalla katunäkymiä sekä historiallisia ja uskonnollisia aiheita. Hän vietti todennäköisesti Utrechtissa ajanjakson, joka näkyy maalauksissa *Hagarin häätö* (1653–1654) ja *Oikeuden voitto* (1655–1660). Tasainen ja leveä sivellinjälki ja maalausten ihmisten asennot muistuttavat Utrechtin mestareiden Nicolaus Knupferin (n. 1603 – n. 1660) ja Jan Baptist Weenixin töitä. Metsun palattua Leideniin noin vuonna 1652 hän maalasi sisänäkymiä, joissa näkyy Jan Steenin vaikutus.    

Amsterdamissa Metsusta tuli laatukuvamaalari, joka hän yhdisti vaikutteita Gerard Doulta ja Gerard ter Borch nuoremmalta (1617–1681). Ajanjakson maalauksia, esimerkiksi *Nainen lukee kirjettä (*1665) ja *Mies kirjoittaa kirjettä* (1665) pidetään yleisesti hollantilaisen laatukuvan mestariteoksina. Metsun ei arkaillut käsitellä myöskään epätavallisia aiheita. *Sairas lapsi* (1660–1665) ja *Kissan aamiainen* (1661–1664) ovat uniikkeja Alankomaiden kultakauden aikana. 

## Teoksia

Tiedosto:The Dismissal of Hagar c1653-1654 Gabriel Metsu.jpg|*Hagarin häätö*, n. 1653–1654, 112 × 86 cm, Museum De Lakenhal, Leiden.
Tiedosto:Gabriël Metsu 008.jpg|*Oikeuden voitto*, n. 1655–1660, 152.5 × 120 cm, Mauritshuis, Haag.
Tiedosto:Gabriël Metsu 006.jpg|*Metsästäjän lahja*. 1650–1660 Height, 51 × 48 cm, Rijksmuseum, Amsterdam.
Tiedosto:The Intruder (c1661) Gabriel Metsu.jpg|*Tunkeilija,* n. 1661, 66.6 × 59.4 cm, National Gallery of Art, Washington DC.
Tiedosto:Gabriël Metsu (1629-1667), A Baker Blowing his Horn, c.1660-3..jpg|*Leipuri puhaltaa torveensa*, n. 1660–1663, 36.5 × 30.7 cm, yksityiskokoelma.
Tiedosto:Visit to the nursery, by Gabriël Metsu.jpg|*Vierailu synnytyksen jälkeen,* 1661, 77.5 × 81.3 cm, Metropolitan Museum of Art, New York.
Tiedosto:Gabriel Metsu - Vieille Femme méditant.jpg|*Vanha nainen meditoi,* 1660–1662, 27.3 × 23.2 cm, Rijksmuseum, Amsterdam.
Tiedosto:Metsu, Gabriel - Sick Child, the.jpg|*Sairas lapsi*, 1660–1665, 32.2 × 27.2 cm, Rijksmuseum, Amsterdam.
Tiedosto:Metsu viola-de-gamba.jpg|*Nainen soittaa gambaa,* 1663, California Palace of the Legion of Honor, San Francisco.
Tiedosto:Vrouw aan de maaltijd, bekend als ‘Het ontbijt van de kat’ Rijksmuseum SK-C-560.jpeg|*Kissan aamiainen*, 1661–1664, 33.5 × 27 cm, Rijksmuseum, Amsterdam. 


## Lähteet

## Aiheesta muualla